Представљање новог ЕМВ „Железница Србије" на међународном сајму транспорта „Инотранс" у Берлину, септембра 2014.
**ЖС серија 413** је нископодни четвороделни путнички електромоторни воз Железнице Србије који производи швајцарско предузеће Штадлер.

Порекло и развој
----------------

Предузеће Штадлер је 2004. године развило серију возова ФЛИРТ - лаки брзи иновативни регионални воз (FLIRT - Fast Light Innovative Regional Train) за потребе Швајцарских федералних железница, али су у међувремену ове возове наручиле и бројне друге земље са различитом спецификацијом. Воз је првенствено израђен за мања путовања, односно за градске и краће међуградске линије, а најновија генерација ФЛИРТ 3 које су поручиле „Железнице Србије" искључиво је намењен за регионалне међуградске линије које ће повезивати веће градове у Србији. Овај воз је савременог дизајна, погоњен електромотором, максималне брзине 160 километара на час, који има 465 места за путнике са 12 седишта првог разреда и 224 фиксна седишта у другом разреду, као и 230 места за стајање и 11 помоћни седишта. На свим вагонима средишња врата су спуштена и са равним подом чиме је омогућен особама са посебним потребама и бициклистама врло једноставан приступ.

Унутрашњи простор у вагонима је подељен у први и други разреда. Први разред поседује удобна седишта са утикачима за електрично напајање док други разред такође има удобна седишта али нема напајање. Путнички простор је у потпуности климатизован, опремљен видео надзором због безбедности самих путника. Воз има систем за дијагностику и управљање, тоалет, прилагођен особама са посебним потребама.

Увођење у саобраћај
-------------------

Након спроведеног међународног тендера „Железнице Србије" су почетком априла 2013. године потписале уговор са швајцарским предузећем Штадлер буснанг о куповини 21 новог електромоторног воза из кредита Европске банке за обнову и развој (ЕБРД) са седиштем у Лондону у висини од 99 милона евра. На основу уговора предвиђено је да први нови електро-моторни воз буде пуштен у саобраћај из серије октобра 2014. а последњи августа 2015. На једном од највећих светских међународних сајмова транспорта „Инотранс" који се одржава у Берлину швајцарска фирма „Штадлер" и „Железнице Србије" су представиле посебно дизајниран електромоторни воз најновије генерације „ФЛИРТ 3", 24. септембра 2014. године. Неколико дана раније, 19. септембра, прва гарнитура стигла је у Суботицу да би пар дана касније отпочеле пробне вожње на деоници Београд - Шид. Свака гарнитура пре увођења у железнички саобраћај биће тестирана на брзинском полигону у месту Фауреј у Румунији. Сматра се да ће управо ова серија 413 да обори брзински рекорд на српским пругама који је поставила парна локомотива ЈДЖ серије 01-101 аеродинамичног облика позната по називу „Летећи Београђанин" постигавши невероватну брзину од 146 км/ч давне 1937. године..

Извори
------

1. ↑  „Службена страница Штадлер буснанг - ФЛИРТ у Србији (ен)" ((`de`)). Stadlerrail.com. Pristupljeno 31. 5. 2014.
2. ↑  *До Београда са 120 км на час*, Глас јавности, 27.11. 2003.
3. ↑  Представљамо нови воз за српске пруге
4. ↑  Представљамо нови воз за српске пруге
5. ↑  „Блиц - Уговерена набавка 21 воза из Швајцарске за српске пруге". Blic.rs. 23. 5. 2014.. Pristupljeno 31. 5. 2014.
6. ↑  „Нови српски електромоторни воз произведен у швајцарском Штадлеру промовисана данас на међународном сајму транспорта у Берлину." Arhivirano 2014-10-24 na Wayback Machine-u, Службена страница ЖС
7. ↑  Faurei Railway Testing Center
8. ↑  *Носталгија – челиком и паром преко 200 км/ч*, Часопис „Планета"

Спољашње везе
-------------

***ЖС серија 413*** na Wikimedijinoj ostavi